Услуга биолошког третмана ларви комараца вршиће се превасходно на стаништима комараца отворених система вода као што су приобални појас река, изливи, плавне површине река, аде, рукавци и на територији заштићених подручја (III зона заштите). (формулације: WG – 21.100 ha, доза 0,25 kg/ha и G – 1.000 ha, доза 4 kg/ha) Сузбијање ларви применом ларвицида регулатора раста инсеката на бази дифлубензорона или „одговарајуће“ вршиће се у каналима, мањим реципијентима воде, барама и стајаћим водама погодним за развој комараца. (формулација: G и ZG – 22.600 ha, доза 6 kg/ha). Третмани ће се изводити на површини дефинисаној у члану 1. став 2. овог уговора, по налогу Наручиоца, до извршења уговорених обавеза у току 2017. године, а у зависности од временских прилика и бројности ларви комараца на терену. У случају не извршења обавеза или не благовременог извршења обавезе из овог члана уговора Наручилац задржава право да захтева поновни третман, односно раскид уговора, повраћај уплаћених средстава са законском затезном каматом почев од дана преноса средстава па до исплате и накнаду штете.

Члан 4. Добављач се обавезује да у току акције сузбијања комараца преузме одговарајућу количину биоцидног препарата регистрованог у Републици Србији за примену у јавној хигијени од Понуђача кога изабере Наручилац. Добављач се обавезује да у року од три дана од дана пријема обавештења од Наручиоца преузме одговарајућу количину ларвицидног препарата регистрованог у Републици Србији за примену у јавној хигијени од Добављача кога изабере Наручилац. Добављач се обавезује да достави Наручиоцу доказ о преузетом препарату најкасније у року од 2 дана од дана преузимања. Добављач се обавезује да препарат након преузимања складишти и примењује у свему у складу са упутством за употребу и декларацијом препарата. Добављач се обавезује да врати амбалажу у којој је ларвицидни препарат испоручен, а након његове употребе, најкасније у року од 15 дана на истом паритету где је и преузета. У супротном, Добављач је дужан да Наручиоцу исплати вредност невраћене амбалаже по ценама важећим у моменту настанка обавезе враћања исте.

Члан 5. Добављач услуге је дужан да приликом реализације овог уговора омогући присуство представника Наручиоца на лицу места по захтеву Наручиоца и одреди особу за контакт са представником Наручиоца.

Цена Члан 6. Наручилац прихвата цену коју је Добављач дао у Понуди. Укупна вредност уговорених услуга је \_\_\_\_\_\_\_\_\_\_\_\_\_\_\_\_ динара (словима:\_\_\_\_\_\_\_\_\_\_\_\_\_\_\_), без пореза на додату вредност, односно \_\_\_\_\_\_\_\_\_\_\_\_\_\_\_\_\_\_\_ динара (словима: \_\_\_\_\_\_\_\_\_\_\_\_\_\_\_\_\_\_\_\_\_\_) са порезом на додату вредност. Цена, односно укупна вредност уговорених услуга је фиксна и о(cid:128)ухвата цену предметне услуге и све друге зависне трошкове и током извршења уговора неће подлегати променама ни из каквог разлога.

Члан 7 Наручилац се обавезује да Добављачу исплати вредност за уговорену услугу на следећи начин: - аванс у износу од 50% од уговорене цене са ПДВ-ом, односно \_\_\_\_\_\_\_\_\_\_\_\_\_\_\_\_\_\_\_\_\_\_(словима: \_\_\_\_\_\_\_\_\_\_\_\_\_\_\_\_\_\_) у року до 15 дана од дана пријема авансног рачуна, а након достављања банкарске гаранције за повраћај авансног плаћања. - преостали део уговорене вредности у року до 15 дана од дана уредног испостављања рачуна, и достављеног Коначног извештаја о извршеним услугама са комплетном документацијом о реализованој услузи која је предмет овог уговора, и који мора бити прихваћена од стране овлашћеног лица Наручиоца.